ZIŅOJUMS

PAR IEPIRKUMA PROCEDŪRAS NORISI

ATKLĀTS KONKURSS

„Par sešu jaunu un vienādu komerc furgona tipa, trafarētu un aprīkotu automašīnu iegādi”

(id. Nr. RPP 2017/14)

Rīgā, 2017.gada 22.jūnijā

1. Pasūtītājs – Rīgas pašvaldības policija (turpmāk – RPP), Lomonosova iela 12a, Rīga, LV-1019.
2. Pasūtījuma identifikācijas Nr. RPP 2017/14.
3. Konkursa priekšmets – 6 (sešu) jaunu, vienādu komerc furgona tipa (furgonu klases, k-F pēc Auto Asociācijas Automobiļu klasifikatora), trafarētu un aprīkotu automašīnu iegāde.
4. Pasūtījuma piešķiršanas metode – atklāts konkurss (turpmāk – konkurss).
5. Iepirkuma komisija izveidota ar 21.03.2017. RPP priekšnieka p.i. rīkojumu Nr.RPP-17-61-rs.

|  |  |  |
| --- | --- | --- |
| Komisijas priekšsēdētājs | Administratīvās pārvaldes priekšnieks | Lauris Kudiņš |
| Komisijas priekšsēdētāja vietnieks | Nodrošinājuma pārvaldes priekšnieks | Māris Džeriņš |
| Komisijas locekļi: | Juridiskās nodaļas priekšniece | Daiga Žamaite |
|  | galvenā speciāliste uzskaites kontroles  un vadības atbalsta jautājumos | Ruta Grietēna |
|  | Transporta nodrošinājuma nodaļas priekšnieks | Ēriks Ulass |
|  | Rīgas domes Juridiskās pārvaldes  Pašvaldības iepirkumu uzraudzības  nodaļas vadītāja | Daina Stivriņa |
|  | Rīgas domes Finanšu departamenta Pašvaldības budžeta pārvaldes Programmu analīzes nodaļas vadītāja | Signe Bērziņa |
|  | Juridiskās nodaļas vecākais juriskonsults | Andrejs Vessers-Arness |

Iepirkuma dokumentācijas sagatavotāji: V.Rimšāns, D.Stupmanis un A.Naglis.

Pieaicinātie eksperti: D.Stupmanis, A.Naglis.

1. Iepirkuma dokumentācijas izskatīšana un apstiprināšana (21.04.2017.).

Komisija apstiprina konkursa dokumentāciju un pieņem lēmumu nosūtīt Iepirkumu uzraudzības birojam paziņojumu par līgumu un pēc apstiprināšanas publicēt paziņojumu par konkursu un konkursa dokumentāciju RPP mājas lapā.

1. Paziņojums par konkursu publicēts Eiropas Savienības Oficiālajā Vēstnesī un Iepirkumu uzraudzības biroja mājas lapā 28.04.2017. un RPP mājas lapā 27.04.2017.
2. Pretendentu atlases kritēriji:

|  |  |
| --- | --- |
| **Prasība** | **Iesniedzamais/-ie dokuments/-i** |
| Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | **1.** Reģistrācijas faktu attiecībā uz Latvijas Republikā reģistrētajiem pretendentiem iepirkuma komisija pārbaudīs publiski pieejamajās datubāzēs.  **2.** Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
| Pretendentam ir atļauja mehānisko transportlīdzekļu tirdzniecībai | Pretendenta apliecināta Latvijas Republikas Satiksmes ministrijas licences mehānisko transportlīdzekļu tirdzniecībai (ārvalstu pretendentiem-analogas iestādes izsniegtas licences) kopija. Ārvalstu pretendenti iesniedz izziņas vai attiecīgās uzņēmējdarbības atļaujas, ko izsniegušas līdzvērtīgas nozares institūcijas vai profesiju vai arodu reģistri citā valstī, kur pretendents reģistrēts. |
| Pretendentam ir tiesības piegādāt transportlīdzekļus un tiesības nodrošināt to garantijas apkalpošanu, kā arī tiesības nodrošināt to tehniskās apkopes un remontu garantijas laikā. | Pretendenta apliecinājumu par to, ka pretendentam ir tiesības piegādāt transportlīdzekļus un tiesības nodrošināt to garantijas apkalpošanu, kā arī tiesības nodrošināt to tehniskās apkopes un remontu garantijas laikā. |
| Pretendenta iesniegts saraksts ar tehniskās apkopes un remontu veikšanas uzņēmumiem, kuri ir tiesīgi apkalpot pretendenta piedāvātos transportlīdzēkļus. | Sarakstā tiek iekļauta sekojoša informācija: informācija par uzņēmumu/iem (nosaukums, reģistrācijas numurs, juridiskā adrese), kā arī informāciju par tehniskās apkopes un remontu veikšanas staciju (autoservisu) atrašānās vietām (adrese). |
| Pretendenta iesniegts attiecīgas sērijas un tipa transportlīdzekļa atbilstības sertifikāts | Pretendents iesniedz dokumentu, ko izsniedz transportlīdzekļa izgatavotājs un ar ko apliecina, ka attiecīgas sērijas transportlīdzeklis, kas pieder pie tipa, kurš apstiprināts saskaņā ar 2009.gada 22.decembra Ministru kabineta noteikumiem Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi”, ražošanas laikā atbilst normatīvajiem aktiem par ceļu satiksmi. |
| Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. | Šādā gadījumā Pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. |
| Pretendents iesniedz transportlīdzekļa darbmūža ekspluatācijas izmaksu aprēķinu 250 000km nobraukumam. | Veicot transportlīdzekļa darbmūža ekspluatācijas izmaksu aprēķinu, pretendents izmanto transportlīdzekļa darbmūža ekspluatācijas izmaksu aprēķina kalkulātoru, kas pieejams Iepirkumu uzraudzības biroja mājas lapā: <https://www.iub.gov.lv/lv/kalkulators>.  Aizpildot visas kalkulātorā paredzetas ailes un uztaisot ekrānuzņēmumu (screenshot) tādā veidā, lai būtu redzami visi transportlīdzekļa darbmūža ekspluatācijas izmaksu aprēķināšanas parametri un gala aprēķins (rezultāts). |

1. Pretendentu piedāvājumu izvēles kritēriji:

|  |  |  |
| --- | --- | --- |
| ***Nr. p/k*** | ***Vērtējamais kritērijs*** | ***Punktu skaits*** |
| 1. | 6 (sešu) jaunu, trafarētu un aprīkotu komerc furgona tipa automašīnu cena EUR bez PVN (Nolikuma 1.pielikuma 6.sadaļas 3.punkts) | 70 |
| 2. | Vienas remonta darba stundas cena automašīnas garantijas laikā (Nolikuma 1.pielikuma 7.sadaļas 1.punkts) | 15 |
| 3. | Tehniskās apkopes izmaksas periodā līdz 150 000 km nobraukumam (ieskaitot) (Nolikuma 1.pielikuma 6.sadaļas 4.punkts) | 10 |
| 4. | Transportlīdzekļa darbmūža ekspluatācijas izmaksas | 5 |
| 5. | **Kopā** | **100** |

9.1. Pretendents, kurš piedāvā viszemāko piedāvājuma cenu vienai automašīnai bez PVN, saņem visaugstāko vērtējumu 70 punkti. Piešķiramos punktus aprēķina, izmantojot šādu formulu: (Cx/Cy) x P, kur Cx – lētākā piedāvājuma cena, Cy – vērtējamā piedāvājuma cena un P – Nolikumā noteiktais maksimālais punktu skaits cenai.

9.2. Vienas remonta darba stundas cena automašīnas garantijas laikā. Augstāko vērtējumu (15 punkti) saņem pretendents, kurš piedāvā viszemākās vienas darba stundas izmaksas autoservisā garantijas laikā. Piešķiramos punktus aprēķina, izmantojot šādu formulu: (Cx/Cy) x P, kur Cx – lētākā piedāvājuma cena, Cy – vērtējamā piedāvājuma cena un P – Nolikumā noteiktais maksimālais punktu skaits cenai.

9.3. Tehniskās apkopes izmaksas periodā līdz 150 000 km nobraukumam. Augstāko vērtējumu (10 punkti) saņem pretendents, kurš piedāvā viszemākās tehniskās apkopes izmaksas periodā līdz 150 000 km nobraukumam. Piešķiramos punktus aprēķina, izmantojot šādu formulu: (Cx/Cy) x P, kur Cx – lētākā piedāvājuma cena, Cy – vērtējamā piedāvājuma cena un P – Nolikumā noteiktais maksimālais punktu skaits.

9.4. Transportlīdzekļa darbmūža ekspluatācijas izmaksas. Augstāko vērtējumu (5 punkti) saņem pretendents, kura transportlīdzekļa darbmūža ekspluatācijas izmaksas 250 000km nobraukumam būs visszemākās. Piešķiramos punktus aprēķina, izmantojot šādu formulu: (Cx/Cy) x P, kur Cx – lētākās darbmūža ekspluatācijas izmaksas , Cy – vērtējamās darbmūža ekspluatācijas izmaksas un P – Nolikumā noteiktais maksimālais punktu skaits darbmūža ekspluatācijas izmaksām.

1. Piedāvājumu iesniegšanas vieta un termiņš – Rīgas pašvaldības policijā, Lietvedības nodaļā, Lomonosova ielā 12A, Rīgā, LV-1019, ne vēlāk kā līdz 2017.gada 1.jūnijam plkst. 10.00.

1. Piedāvājumu atvēršanas vieta, datums un laiks – Rīgas pašvaldības policija, Rīgā, Lomonosova ielā 12a, 2017.gada 1.jūnijā plkst.10.00.
2. Piedāvājumu atvēršanā 2017.gada 1.jūnijā plkst.10.00, klātesošo personu vārds, uzvārds un amats:

Komisijas priekšsēdētāja

vietnieks: M.Džeriņš – Nodrošinājuma pārvaldes priekšnieks;

Komisijas locekļi: Ē.Ulass – Transporta nodrošinājuma nodaļas

priekšnieks;

D.Žamaite – Juridiskās nodaļas priekšniece;

R.Grietēna – Galvenā speciāliste uzskaites kontroles un vadības atbalsta jautājumos;

A.Vessers-Arness – vecākais juriskonsults.

1. Piedāvājumu atvēršanā piedalās pretendentu pārstāvji:
2. SIA „Mile Auto” tirdzniecības vadītājs – Ģirts Feldmanis;
3. SIA „Amserv Krasta” salona administrātore– Kristīne Stumberga;
4. SIA „Andre Motors” loģistikas speciālists – Ģirts Micis;
5. SIA „Pilna Servisa Līzings” pilnvarota persona Rasmuss Vizulis.
6. Piedāvājumus iesniedza 4 pretendenti:

**SIA „Mile Auto”** piedāvājums iesniegts 01.06.2017. plkst.09.20:

1) 6 (sešu) jaunu, trafarētu un aprīkotu komerc furgona tipa automašīnu cena EUR bez PVN - 174 040,68 euro;

2) 1 (vienas) remonta darba stundas cena automašīnas garantijas laikā bez PVN – 14,00 euro;

3) 1 (vienas) jaunas, trafarētas un aprīkotas komerc furgona tipa automašīnas tehniskās apkopes periodā līdz 150 000 km nobraukumam (ieskaitot) izmaksas bez PVN - 285,10 euro (6 (sešu) jaunu, trafarētu un aprīkotu komerc furgona tipa automašīnu tehniskās apkopes periodā līdz 150 000 km nobraukumam (ieskaitot) izmaksas, eļļas filtra un eļļas maiņu ar periodu ik pēc 15 000 km izmaksas bez PVN – 1 710,60 euro);

4) transportlīdzekļa darbmūža ekspluatācijas izmaksas līdz 250 000km nobraukumam – 8 842,85675 euro.

**SIA “Amserv krasta”** piedāvājums iesniegts 01.06.2017. plkst.09.46:

1) 6 (sešu) jaunu, trafarētu un aprīkotu komerc furgona tipa automašīnu cena EUR bez PVN - 167 910,00 euro;

2) 1 (vienas) remonta darba stundas cena automašīnas garantijas laikā bez PVN – 21,90 euro;

3) 6 (sešu) jaunu, trafarētu un aprīkotu komerc furgona tipa automašīnu tehniskās apkopes periodā līdz 150 000 km nobraukumam (ieskaitot) izmaksas, eļļas filtra un eļļas maiņu ar periodu ik pēc 15 000 km izmaksas bez PVN – 7 886,16 euro;

4) transportlīdzekļa darbmūža ekspluatācijas izmaksas līdz 250 000km nobraukumam – 9 194,8325 euro.

**SIA “Andre Motors”** piedāvājums iesniegts 01.06.2017. plkst.09.52:

1) 6 (sešu) jaunu, trafarētu un aprīkotu komerc furgona tipa automašīnu cena EUR bez PVN - 175 680,00 euro;

2) 1 (vienas) remonta darba stundas cena automašīnas garantijas laikā bez PVN – 25,00 euro;

3) 6 (sešu) jaunu, trafarētu un aprīkotu komerc furgona tipa automašīnu tehniskās apkopes periodā līdz 150 000 km nobraukumam (ieskaitot) izmaksas, eļļas filtra un eļļas maiņu ar periodu ik pēc 15 000 km izmaksas bez PVN – 11 640,60 euro;

4) transportlīdzekļa darbmūža ekspluatācijas izmaksas līdz 250 000km nobraukumam – 8 842,85675 euro.

**SIA “Pilna Servisa Līzings”** piedāvājums iesniegts 01.06.2017. plkst.09.57:

1) 6 (sešu) jaunu, trafarētu un aprīkotu komerc furgona tipa automašīnu cena EUR bez PVN - 182 977,68 euro;

2) 1 (vienas) remonta darba stundas cena automašīnas garantijas laikā bez PVN – 37,03 euro;

3) 6 (sešu) jaunu, trafarētu un aprīkotu komerc furgona tipa automašīnu tehniskās apkopes periodā līdz 150 000 km nobraukumam (ieskaitot) izmaksas, eļļas filtra un eļļas maiņu ar periodu ik pēc 15 000 km izmaksas bez PVN – 11 505,72 euro;

4) transportlīdzekļa darbmūža ekspluatācijas izmaksas līdz 250 000km nobraukumam – 8 848,7225 euro.

1. Saimnieciski visizdevīgākā piedāvājuma noteikšana (22.06.2017.).

Katrs komisijas loceklis sastāda savu saimnieciski visizdevīgākā piedāvājuma noteikšanas tabulu. Komisija apkopojot saimnieciski visizdevīgākā piedāvājuma noteikšanas tabulas, konstatē, ka SIA „Mile Auto” ieguva 97,53 punktus, SIA „Amserv” 86,5667 punktus, SIA „Andre Motors” ieguva 81,7695 punktu, bet SIA “Pilna Servisa Līzings” 76,3901 punktus (skatīt kopējo vērtēšanas tabulu).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 6 (sešu) jaunu, trafarētu un aprīkotu komerc furgona tipa automašīnu cena | Punkti - maksimums 70 | Vienas darba stundas cena | Punkti - maksimums 15 | Tehniskās apkopes izmaksas periodā līdz 150 000 km nobraukumam (ieskaitot) | Punkti - maksimums 10 | Transportlīdzekļa darbmūža ekspluatācijas izmaksas | Punkti - maksimums 5 | **Punkti kopā** | **Vieta** |
| SIA "Mile Auto" | 174040.68 | 67.53 | **14.00** | **15.00** | 1710.60 | **10** | 8842.85675 | 5 | **97.53** | **1** |
| SIA "Amserv" | 167910.00 | 70 | **21.90** | **9.589** | 7886.16 | **2.1691** | 9194.8325 | 4.8086 | **86.5667** | **2** |
| SIA "Andre Motors" | 175680.00 | 66.90 | **25** | **8.40** | 11640.60 | **1.4695** | 8842.85675 | 5 | **81.7695** | **3** |
| SIA "Pilna Servisa Līzings" | 182977.68 | 64.2357 | **37.03** | **5.671** | 11505.72 | **1.4867** | 8848.7225 | 4.9967 | **76.3901** | **4** |

Komisija nolēma atzīt SIA „Mile Auto” piedāvājumu par saimnieciski visizdevīgāko.

1. Izziņu iegūšana un izskatīšana (22.06.2017.).

Komisijas priekšsēdētājs L.Kudiņš, uzdod komisijas loceklim A.Vesseram-Arnesam sēdes laikā Ministru kabineta noteiktajā kārtībā pārbaudīt vai uz SIA „Mile auto” neattiecās Publisko iepirkumu likuma 42.pantā minētie izslēgšanas nosacījumi.

Komisijas priekšsēdētājs L.Kudiņš ziņo, ka komisijas sekretārs A.Vessers-Arness sēdes laikā, izmantojot Ministru kabineta noteikto informācijas sistēmu, ieguva informāciju un iesniedza izziņu par SIA „Mile Auto”.

Katrs komisijas loceklis izskata izziņas un konstatē, ka SIA „Mile Auto” nav nodokļu parādu, kas pārsniedz 150 euro, nav iepirkumu regulējošo normatīvo aktu pārkāpumu un SIA „Mile Auto” nav uzsākts maksātnespējas process, kā arī SIA „Mile Auto” neatrodas likvidācijas stadijā.

KOMISIJA NOLĒMA:

1.Atzīt SIA „Mile Auto” piedāvājumu par saimnieciski visizdevīgāko.

2.Piešķirt līguma slēgšanas tiesības SIA „Mile Auto”.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_\_ L. Kudiņš